lflage/wiki-talks huggingface dataset:
Vita:Ganz–MÁVAG

message: Szerintem ennek a cikknek inkább a Ganz vállalatokban volna helye, hisz a MÁVAG késöbb a Ganz-ba lett beolvasztva. --Taurus1047.5 vita 2008. június 21., 18:12 (CEST)
replies: text: Tudatosan választottam szét. Egyrészt tudomásom szerint nem beolvasztás, hanem egyesülés történt, másrészt a Ganznak jelentős előtörténete van (kocsigyártás, hajógyártás, gőzmotorkocsik, benzinmotorkocsik, dízel-motorkocsik és -motorvonatok) a cikk részletes megírásával (tervbe véve) túl nagyméretű cikk volna. És akkor a villamossági gyárról nem is tettünk említést, mely akár egy külön szócikket is indokolna - ez azért talán inkább ide tartozik. Summa summarum jó volna így külön meghagyni, azaz a Ganz–MÁVAG-ot önálló cikként. Üdv– Rm40 vita 2008. június 22., 22:10 (CEST)
thread_title: Egybeolvasztás
Vita:Múzeumok Éjszakája

message: Jó ez a felosztás: Budapest - Miskolc - vidék :) – Hkoala  2008. június 21., 21:45 (CEST)
replies: text: Ahogy elnézem nem sokáig maradt így. Cassandro  Taħdita/Streit 2008. június 21., 21:47 (CEST)
replies: text: :Most még jobb: Budapest - vidék - Miskolc :) Alenshaaaaaa! – Hkoala  2008. június 22., 09:55 (CEST)

text: Ezt nem kellene szétdobni fő cikkre és Múzeumok éjszakája 2008 cikkekre? vagy évente cseréljük a listát. Végülis a focis események/eredmányek is szét vannak szedve szezononként, talán ez is beleférne.  Villy Itt tessék beszólni 2008. június 23., 00:53 (CEST)
Ja, mert ha kettészedjük akkor bele lehet rakni a látogatók számát stb. Ha egy év múlva lecseréljük, akkor nem ér annyit. Ha meg marad minden év akkor vállalom, hogy bővítem az Esztergom-Párkányi vonalat. Villy Itt tessék beszólni 2008. június 23., 00:58 (CEST)
Egy apróság: Zsámbék nem Csongrád megyében van, hanem Pest megyében!
*Kedves Ismeretlen! Úgy látom, egyik kollégánk Zsámbék-ot a helyére tette. Köszönjük figyelmét és a segítséget. - Vadaro vita 2009. június 10., 18:10 (CEST)

message: Ez a szócikk tartalmi megújításra szorul. Igazából semmiképp se jó, hogy rögtön a bevezető után van egy Résztvevők 2008-ban szakasz, mert a wikipédiát nem egy adott évnek, egy adott pillanatnak írjuk, hanem az örök időknek. Vagyis nem 2008 résztvevőire kellene kihegyezni a tartalmat, hanem egy-egy olyan változásnak, ami általában érinti egy-egy évben a Múzeumok Éjszakája rendezvényének szervezőit és látogatóit. Esetleg még a Múzeumok Éjszakájához kapcsolódó statisztikáknak és ha vannak a statisztikai elemzések is, az azokból való konklúzióknak. Apród vita 2016. június 28., 00:37 (CEST)
thread_title:  Lektor
Vita:Szászpéntek

message: A történeti része elég komplikált (Kukenes fia János fia Rénold magtalan halála után a király [Kákics nemzetslgbeli] Mihály fia Simon), nem tudnád egy kicsit érthetőbben?
Gs. = garas ???
– bahusz 2008. június 21., 23:29 (CEST)
Köszönöm!
Megnéznéd Mezőerked történeti részét is, ot van egy 5 számjegyű dátum, ponosítanál.
Köszi!
Szia!
– bahusz 2008. június 22., 00:00 (CEST)
thread_title: Untitled
Vita:2008-as romániai önkormányzati választás

message: Kedves Cassandro!
A magyar nem indoeurópai nyelv. Mi, magyarok egyes számban fejezünk ki egy csomó olyan dolgot, amiknek az indoeurópai nyelvekben csak többes száma van (cipő stb.). Magyarul — amint erről pl. a választójogi tv.-ből egyszerűen és gyorsan meggyőződhetsz, egy választás az egy intézmény(rendszer) választott tagjainak megválasztása.
Légyszí, a helyesírási-nyelvtani javításokat hagyd meg javításnak, és ne rontsd vissza!
Kösz:
P/c vita 2008. június 22., 00:31 (CEST)
replies: text: Nem ragaszkodom az elnevezéshez.  Cassandro  Taħdita/Streit 2008. június 22., 00:34 (CEST)
Újfent kösz:
P/c vita 2008. június 22., 00:36 (CEST)

text: Nem kibiceskedésnak szánom, maradhat a cím, de a 1997:C. tv. (a választási eljárásról) is mindkét alakot használja, mindenféle formában.  Cassandro  Taħdita/Streit 2008. június 22., 00:38 (CEST)
thread_title:  Választás
Vita:Łukasz Fabiański

message: Ilyen volt:
Having represented Poland regularly at under-21 level, Fabiański's performances for Legia Warszawa saw him soon making his debut for the senior international team in a friendly against Saudi Arabia on 29 March 2006
Ilyen lett:
Miközben Lengyelország folyamatosan 21-es szint alatt volt, Fabiański eredményi a Legia Warsawánál megmutatták, hogy fel kell lépniük egy magasabb szintű csapat ellen. Baráti mérkőzést játszottak Szaúd-Arábia ellen, 2006. március 29-én.
Akinek a fordítógép ezt az eredményt adta az nem olvasta el? És értette vajon? - Csurla vita 2009. július 30., 09:40 (CEST)
thread_title: Fordítógép gyöngyszeme
Vita:Gregorik András

message: A lapot harmadszorra is töröltem, nevezetesség hiánya okán (az első megbeszélés itt  olvasható. Térjünk erre akkor vissza, ha már megjelent kötettel is büszkélkedhet Gregorik úr, az Alaphiba és a másik kötet is csak idén fog megjelenni . A szócikk forrásai 90 %-ban netes fórumok, blogok voltak, a tanulmányokra sem igen akadt ilyen említéseken kívül más, független forrás ; ; , ahogy a forgatókönyvekre sem ; . A törlés előtt a kollégákkal rövidebb megbeszélést is tartottam. A véleményem az, hogy várjunk még egy-két évet, amíg a könyvek megjelennek, a forgatókönyvekből filmek lesznek, stb., mert ez így, a mai korban egy önálló lexikoncikkhez nem elegendő. Data DestroyerMi fáj, gyere mesélj... 2009. március 31., 13:32 (CEST)
thread_title:  Harmadik törlés
Vita:European Mantra

message: Helló, ezt a cikket át kellene fogalmazni, hogy ne sérüljön a wikipédia semlegességi irányelve. A szócikk jelenleg úgy néz ki, mint egy újságcikk, nem mint egy lexikoncikk. "elmeháborodott zenészeket keresett és talált", "zseniális gitáros" - ezek stílusban nem lexikonba illő kifejezések, mindkettő elfogultságot türköz. És ez csak néhány példa. "Magyarország legkeresettebb ritmusszekciója" - az ilyen jellegű kijelentésekre forrást kell hozni. Hol és ki mondott ilyet? melyik zenei kritikustól származik ez a kijelentés? melyik újsában írták? Kéem a szerzőt, hogy olvassa át a cikket és kérdezze meg magától, ha egy együttesről (bármelyikről) ehhez hasonló írás jelenne meg mondjuk a Nagy Magyar Lexikonban vagy egy zenei lexikonban, akkor nem húzná-e föl rá a szemöldökét, hogy mit keresnek ilyen mondatok egy lexikonban. Nos, a wikipédia is lexikon. Kérlek olvasd el, hogy mi nem a Wikipédiába való. Megnézheted a Wikipédia:Kiemelt szócikkek oldalt, ahol találsz zenei témájú kiemelt cikkeket is, összehasonlításképp érdemes megnézni, hogy hogyan is kell kinéznie egy együttesről szóló cikknek. Köszönöm. – Timiş  Volkan+Rüstü... üzcsi 2008. június 22., 12:10 (CEST)
thread_title:  Átfogalmazás
Vita:Núbiai vadszamár

message: A százéves Brehmnél frissebb forrásokat sem ártana bedolgozni... SyP 2008. június 22., 17:50 (CEST)
Az is tobb mint semmi ............! 
Nem mondom, hogy Brehm hülyeségeket ír, de ennyi év alatt azért eljárt fölötte az idő. Ráadásul mit kezdjünk egy olyan mondattal, hogy "évtizedek óta nem szerepel az állatpiacon". Ezt egy lexikonban olvasva azt gondolnád, hogy a jelen időre vonatkozik a mondat, közben pedig... SyP 2008. június 22., 20:08 (CEST)
Jol van na. De akkor kerlek mondj olyan oldalakat ahonnan lehet ujabb informaciokat leszednei mert van amikor en is lkersegélek a wikipédiaba es egyes állatokról nem találok semmit,ezert akartam legalabb enyit is feltenni hogy aki kersegél mint én legalabb enyit találjon róla. Ha tudsz segiteni akor irj majd! 
Érdemes például idézőjelek között keresni a Google-ban a tudományos névre:  SyP 2008. június 23., 11:42 (CEST)
Csak az baj hogy mind angolul jon ki es azokat nem tudom leforditani sajnos,annyira nem vagyok jo angolbol.
Tudnal-e segiteni abban hogy hol talalok olyan szötárat ahol meg van a madarh tudomanyos neve is és forditva is????? Nagyon szukségem lenne ra.
thread_title:  lektorsablon indoklása
Vita:Mehmed (egyértelműsítő lap)

message: Én már igazán telhetetlen vagyok, hogy ez megvan, sőt bevállalom a sok redirt is, de kérem szépen, olyan jó lenne, ha valaki leírná, hogy melyik alakváltozat hová kötődik (hogy pl. ez az alak Egyiptomban dívik, a másik Szíriában, a harmadik perzsa névformája ugyanennek, a negyedik pastu vagy mittudomén). • Bennófogadó 2008. június 22., 15:00 (CEST)
thread_title: Alakváltozatok
Vita:A sötétség krónikája

message: Az infobox IMDB-linkje a Pitch Blackhez vezet, nem pedig a Riddick - A sötétség krónikájához. Filmfan vita 2008. június 22., 19:35 (CEST)
thread_title: Észrevétel

message: Most láttam szinkronosan, és az Underverse-t "Alaverzum"-nak nevezték. 81.183.147.111 (vita) 2011. július 12., 23:34 (CEST)
thread_title:  Underverse
Vita:Magyaros stílus (fotográfia)

message: Átírtam a cikket. Az idézetet viszont hagytam. Szalakóta vita 2008. június 22., 21:17 (CEST)

message: Így talán már nem szub-csonk – Hun Históriás vita 2008. július 21., 14:39 (CEST)
replies: text: Félsiker. Így viszont nem semleges. És a címe bővebb a témájánál, mert nemcsak a fotográfiában van "magyaros stílus".

text: A "nemzeti kötődésű" ugyanúgy mai politikai meggyőződést tükröző, nem ssemleges megfogalmazás, mint az irredentizmust feltétlenül pozití színben feltüntetni.

text: Kevesebb ilyen politikai sallang kellene és több tényanyag.

text: Az első kérdés: ki nevezte ezt magyarosnak és mikor. Kétlem, hogy ez művészettörténeti kategória lenne.--Linkoman vita 2008. augusztus 30., 10:10 (CEST)
# Javaslok egy egyértelműsítő oldalt (amint az általad nem említett egyéb "magyaros stílus" szócikkeket valaki megírja, ez lehet a (fényképészet) kategóriája)
# A "nemzeti kötődésű" nem politikai meggyőződés. Ez itt egy adott nemzet sajátosságáról szól (javaslom olvasd el Kincses Károly könyvét vagy nézz meg egy kiállítást). Nem kell mindenhová bekeverni a mai politikát. Ez a stílus elsősorban külföldön volt elismert, itthon csak az elmúlt 10-15 évben kezdték ismét felfedezni. – Hun Históriás játszótér 2008. szeptember 1., 13:18 (CEST)

text: Kedves Hunhistorias, hidd el, nekem is van némi fogalmam erről a kifejezésről. Sajnálom, hogy nem értetted meg: legalább "Magyaros stílus (fotográfia)" v. hasonló lenne a helyes cím, mert az építészettől kezdve más művészeti űgakban is ismert a fogalom.

text: A kérdésemre pedig nem válaszoltál érdemben. A Te cikked nem a nmezetről, hanem a "nemzeti kötődésű" fotográfiáról szól. Akkor meg kellene egy kicsit pontosabban határoznod, akár Kincse Károly műve alapján (a műcímeket egyébként nem így írjuk bele a cikkeinkbe, hanem ==Forrás== ként. Szia.--Linkoman vita 2008. szeptember 1., 13:44 (CEST)
thread_title:  szubcsonkmentés
Vita:Romániai magyarok listája

message: Ez aztán szótárszínvonal a javából! – Csabay Karesz (vita) 2008. június 23., 10:57 (CEST)
replies: text: Egyéb probléma? Esetleg konstruktív hozzájárulás??? – Istvánka  posta 2008. június 23., 10:59 (CEST)
thread_title: Szótárszínvonal

message: Istvánkáéknak hála rohamosan bővül a névsor. Így most már nem csak a híres személyek vannak a listán. Javaslom az átnevezését Romániai magyarok listája címre. A WP-be úgysem kerülhet be teljesen ismeretlen személy. --Adapa vita 2008. június 29., 10:10 (CEST)
replies: text: Részemről oké!– Istvánka  posta 2008. június 29., 10:35 (CEST)
Amúgy meg köszönet illeti Hkoalát, Kulját és Cassandrót is! Jó a csapatszellem – Istvánka  posta 2008. június 29., 10:41 (CEST)
thread_title: Lista

message: Kétszer van a listában, régész és biológus egyértelműsítéssel, de az adatok azonosak. – Nyeste vita 2008. június 29., 10:55 (CEST)
replies: text: Köszi az észrevételt. Javítottam – Istvánka  posta 2008. június 29., 10:57 (CEST)
thread_title:  Ferenczi Sándor 

message: ...ennyit sikerült összehozni. A lista természetesen nem teljes, úgyhogy aki hiányosságokat vél felfedezni, megkérem bővítse bátran! – Istvánka  posta 2008. július 1., 15:18 (CEST)
thread_title:  Részemről ennyi...
Wikipédia-vita:Wikicumi

message: Hümhüm. Remélem nem célzás!! ;) Volt valahol egy teázós projekt is, azt is fel kéne venni a linkek közé. • Bennófogadó 2008. június 23., 23:35 (CEST)
replies: text: Nem, tényleg nem célzás, csak gondoltam Szedlacsekné mutatja az időskort, a wikicumi a zsenge wikinfantilizmust. :-) Cassandro  Taħdita/Streit 2008. június 23., 23:36 (CEST)
replies: text: :Ha jóra gondolok, akkor felvettem a listára. Cassandro  Taħdita/Streit 2008. június 23., 23:39 (CEST)
Cass, te tényleg teljesen lökött vagy :D  ~ Alensha  üzi 2008. június 24., 00:00 (CEST)

text: Hmmm... és ezt már kétszer bevetették! Először: Wikipédia:Adminisztrátorok_üzenőfala/Archív_35#Nem értem (egyért sablonszivárgás), a másodikat a mai (pontosabban már tegnapi szerkesztések között megtalálod).  Cassandro  Taħdita/Streit 2008. június 24., 00:08 (CEST)
Ez rám célzás? Még mindig nem tudom felfogni, hogy az miért a "korhoz képest méltatlan viselkedés", ha másképp gondolunk valamit, és nem követjük birkamódjára, feltétel nélkül az idősebbeket, vagy a töbséget, mert van saját véleményünk. – Warmuz ¤ vita 2008. június 25., 12:34 (CEST)

text: Warmuz, nem azzal volt a gond, hogy más volt a véleményed CFC-vel, aki ugyanúgy megkapta ezt a figyelmeztetést. Ezt Dani és Bennó is ugyanúgy megkapta, utóbbi pedig idősebb, mint te. Ezt azért kaptátok, mert egy marhára elmérgesedett vita volt, aminek halálian semmi értelme nem volt, hogy folytatódjon. CFC is és te is egy hót semmiségen kaptatok hajba. Nem a koroddal volt összefüggésben. Cassandro  Taħdita/Streit 2008. június 25., 16:38 (CEST)

message: 2009. február 28-ig a következő szerkesztők kaptak wikicumit:
#Bennó (2)Az első „díjazottak” egyike, akkor még nem volt különálló entitás.
#Dencey (2)
#CFC (1)
#Dani (1)Az első „díjazottak” egyike, akkor még nem volt különálló entitás.
#Funatic (1)
#Nullextrakadémia (1)
#Peyerk (1)
#Teemeah (1)
#Warmuz (1)
#Zimmy (1)Nem sablonban.
Ui.: másik toplistát lásd a megfelelő helyen.
– Cassandro  Ħelyőrség 2009. február 28., 23:08 (CET)
thread_title:  Cumisikerlista
Vita:Márffy Ödön

message: Velazquez! Még most is felhozhatod, amit Márffyról szerettél volna mondani, Márffy sokat érdemel, jó festő volt.– Mártiforrás 2008. június 24., 00:09 (CEST)

message: Egy képet reménytelen kérni ide? misibacsi*üzenet 2008. június 25., 20:31 (CEST)
thread_title:  kép?
Vita:Muhammad Balfas

message: Érzem, hogy ez a szócikk népszerű lesz :D Data DestroyerMi fáj, gyere mesélj... 2008. június 24., 00:21 (CEST)
de balfas dolog december 25-én születni, így nem kap külön ajándékot, csak egybe a karácsonyit meg a szülinapit :D  ~ Alensha  üzi 2008. június 24., 00:28 (CEST)
replies: text: „Kritikai munkája is jelentős”. Már látom lelki szemeim előtt, ahogy a kritika tárgyai mondják: „Ki írta ezt?” „Tudod, a Balfas.”  Cassandro  Taħdita/Streit 2008. június 24., 00:30 (CEST)
Tiszta szerencse, hogy van kiejtési útmutató a csóka nevéhez, mert én saját magamtól egész másképp ejtettem volna a nevét. Mekkora bálfász lettem volna! :) Filmfan vita 2008. június 24., 19:03 (CEST)

message: Örökletesen kancsal, ezen tulajdonságát viselő férfi leszármazottai a jövőben megépülő Űrgolyhó 1. harciűrhajó-transformer legénységének 99%-án teszik ki majdan. 
replies: text: LOL :)  ~ Alensha  hö? 2008. augusztus 14., 23:44 (CEST)
thread_title:  Nem akartam a cikkbe beleírni, nehogy büntit kapjak (és azért írtam, mert ilyen kedvem volt) 

message: Diszkusszió folyt grin vitalapján (ha a robot archiválta, javítani kell a linket)... --grin ✎ 2011. április 12., 08:53 (CEST)
replies: text: javítottam a linket Torzsmokus vita 2012. december 5., 02:59 (CET)
thread_title:  Létezésének kétsége és eellenkezőleg
Vita:Cajus Julius Caesar

message: De a cikkből nem derül ki, hogy lehet neki ez a neve, miközben mondjuk nem tűnik tipikus német családnévnek a "fürtöske" jelentésű latin cognomen...  • Bennófogadó 2008. június 24., 01:34 (CEST)
replies: text: Most pakoltam fel.  Cassandro  Taħdita/Streit 2008. június 24., 01:42 (CEST)
Szóval hogy leszármazás! Az orra még csak-csak elmehetne latin ormánynak, de a pasasban egyébként annyi a mediterrán, mint porcelánbiliben a rugalmasság...  Tudtommal Kaiszarionon kívül nem volt más gyermeke C-nek, akiről egyébként is inkább fiúszerelmeit (például Nikomédész királlyal) rebesgették, nem azt, hogy nagyon lelkesedne a nőkért meg a gyermeknemzésért... • Bennófogadó 2008. június 24., 02:00 (CEST)

text: Már a latinoknál is fő volt a változatosság, néha a nők felé is nézhetett, de ártott volna az imidzsének, ha kiderül.  Meg ne felejtsd el, hogy sok germán vér is folydogál benne, tehát már az orr is elég lehet bizonyítéknak. ;-) Cassandro  Taħdita/Streit 2008. június 24., 02:03 (CEST)
Fennmaradt egy rigmus, amit a triumfusban kántáltak mögötte:

text: Ecce Caesar nunc triumphat, qui subegit Galliam

text: Nicomedes non triumphat, qui subegit Caesarem.

text: Ez a Cézár itt triumfál, mer' legyűrte Galliát,

text: Nikomédész nem triumfál, mer' legyűrte Cézárkát.
 • Bennófogadó 2008. június 24., 02:09 (CEST)

text: Atyám...  Cassandro  Taħdita/Streit 2008. június 24., 02:11 (CEST)
No igen. Ez valamiér (sok más egyébbel együtt) nem szerepel az iskolai tananyagban.  • Bennófogadó 2008. június 24., 02:15 (CEST)
thread_title:  A neve neki
Vita:Amnesztia

message: „A bűnelkövetők mindig bíznak abban, hogy tettük úgysem derül ki. Ha meg kiderül, esetleg nem derül fény a tettes személyére. Ha mégis rájönnek, ki a tettes, talán nem keresik vagy nem találják meg. Ha mégis rendőrkézre kerülnek, abban reménykednek: enyhe lesz a büntetés. Ha aztán az ítélet mégsem enyhe, akkor még bízni lehet abban, hátha a jó magaviseletük jutalmaként elengednek valamit belőle, illetve jön egy amnesztia és az megkurtítja a büntetést. Vagyis nyugodtan állíthatom, hogy a közkegyelmet, akár mint bűncselekményre biztató tényezőt is számításba lehet venni.” (Forrás: Népszabadság 1992-04-25)
Azért vágtam ki a cikkből, mert a Népszabadság nem forrás pszichológiai témák tekintetében. – Hkoala  2009. szeptember 29., 18:18 (CEST)
thread_title:  Vélemény az amnesztiáról (a cikkből kivágva) 

message: A magyar jogalkotás következetesen Közkegyelemnek nevezi az amnesztiát, ezért javasolom, hogy ez legyen a cikk címe.
Ez nem zárja ki, hogy a téma történelmi-politikai vonatkozásai - külön szócikkek címében - Amnesztia alakban szerepeljen.--Linkoman vita 2016. április 2., 14:58 (CEST)
a kegyelemnek 3 fajtája van lásd pl. itt. A közbeszéd és a sajtó esetenként szintén "amnesztiának" nevezi az egyéni kegyelmet illetve a végrehajtási kegyelmet is.--Linkoman vita 2016. április 2., 15:10 (CEST)
thread_title:  Javaslat a cikk címére
Vita:Gümőkór

message: Jól ismert orvosi szakértőnk user:NCurse szerint a gümőkór név elavult kifejezés az irodalomban. Ezért hacsak valaki valami fontos indokot nem tud felhozni a javaslat ellen, a cikket Tuberkolózisra fogjuk átnevezni és a jelenlegi név át lesz irányítva LouisBB vita 2008. június 24., 06:19 (CEST)
Legyen az inkább tuberkulózis, de amúgy egyetértek. SyP 2008. június 24., 19:00 (CEST)
Kösz a javítást SyP. Ez persze egy elírás volt LouisBB vita 2008. június 30., 00:28 (CEST)
Lenne szíves valaki felhomályosítani, hogy a gümőkór elnevezés miért is elavult? Mert magyar? Az átírt latin az meg "elegánsabb", bár ugyanazt jelenti. Hát így magyarítunk? Akkor a mellhártyagyulladás ezután pleuritisz lesz, a törés meg fraktura. Értse csak jobban az a szerencsétlen beteg (paciens, kliens)! Ez vicc Uraim! Üdvözlettel:Lji1942 vita 2010. december 31., 15:49 (CET)
Ez hihetetlen. Lji1942 segíts, hogy mentsük meg a magyar orvosi szaknyelvet. Szavazzunk valahol, de asszem már késő, és sajnos kb. holnap délig nem nagyon fogok benézni. Föld-lét vita 2010. december 31., 15:54 (CET)
Semmi tragikus nem történt. Valakinek volt egy javaslata. Ezt különbözőképpen ítéltük meg. Ettől még a magyar orvosi szaknyelv nem került végveszélybe. Semmit nem kell túlragozni. Üdvözlettel:Lji1942 vita 2010. december 31., 16:43 (CET)
Azért merészkedtem néhány kiegészítést/pontosítást beírni, mert bizony ez nem volt itt vicces helyzet. (A világban most sem az, több pénzt érdemelne mint egy elnökválasztási kampány. A világ globalizálódik: lehet, hogy most csak a csóró országok szenvedik meg, de pillanatok alatt itt vagy Amerikában lehetnek a rezisztens törzsek.) A családunkban a betegség tisztességesen "aratott", halálesetek és műtétek formájában, magam is álltam szanatóriumi kezelés alatt. Azaz érintettségem nem csupán orvosi indítékú. Talán még több is beleférne a cikkbe, de nem akarok nagyon elfogult lenni. Pl. Robert Koch érdemeit távolról sem vitatva, azért Korányi Frigyes is helyet kaphatott volna a cikkben, ha már egyszer magyar. Üdvözlettel:Lji1942 vita 2012. október 27., 12:19 (CEST)
thread_title: Átnevezés - átirányítás

message: Örülök, hogy a tüdőbaj is „behozta” ezt a cikket. Sokat tanultam belőle. Partmoso vita 2017. január 28., 18:23 (CET)
thread_title:  Tüdőbaj; gümőkór
Vita:Monorierdő

message: Minek kérjünk egy ilyen tagolatlan másolmányhoz engedélyt?
Ez nem elxikonszöveg, mert egyszerűen figyelmen kívül hagyja a Wikipédiát kialakult szokásokat. Más szavakkal: hiába bárki engedélye, ezt alaposan át kellene szerkeszteni. (Az adatok newm szerzői alkotások, azok szabadon felhasználhatóak.).--Lexi vita 2008. június 24., 13:04 (CEST)
replies: text: Ezt mire írtad? – Peyerk vita 2008. június 24., 13:51 (CEST)
replies: text: :Jó kérdés. Én mindenesetre írtam az anon vitalapjára, hogy hahó, engedély?, de még nem válaszolt. – Winston vita 2008. június 24., 14:23 (CEST)
replies: text: :: Hahó Monorierdő egy vadi új község. Szűz terület :)
re Peyerk: tényleg Winstonra reflektáltam. Ugyanis a helytörténeti másolásnál nem a szerzői jogi aggodalom az egyetlen, hanem az, hogy mint a jelen esetben, Ctrl C + Ctrl V, azután lehet dolgozni a cikkel eleget.--Lexi vita 2008. június 24., 17:00 (CEST)
Szerintem egy új magyarországi település megérdemelné, hogy profik foglalkozzanak vele :)
thread_title: Engedély
Vita:TM-XML

message: :A szöveg láthatóan fordítás alapján készült. Számos félrefordítást tartalmaz (pl. ipari és kereskedelmi Védjegyhivatal - rossz fordítás).--Linkoman vita 2008. június 24., 17:53 (CEST)

message: :Mivel 6 éve senki sem törődött ezzel a félrefordított cikkel, felsablonoztam.
replies: text: A tartalmáról csak annyit, hogy aki a "trademark" szót "terméknek" fordítja,a "trademark business"t "védjegy-iparnak" (???) az nemcsak angolul nem tud, de nem is érti a cikk témáját, amiről írt.

text: A téma egyébként talán nem is ér annyit, hogy külön szócikk legyen. Talán elég lenne az XML és a BPHH szócikkekben megemlíteni a lényegét.----Linkoman vita 2014. augusztus 21., 22:45 (CEST)
thread_title:  Horror - az angol Wiki cikkének számos helyen igen problematikus, esetenként félreértett fordításán alapul
Vita:Scriptores historiae Augustae

message: Data Destroyer "írta" az eredeti szócikket. Szinte szó szerint megegyezett az Ókori lexikon idevágó szócikkével. 
Igen, ilyesmiről tudunk, de Pecz szabad forrás, az sem baj, ha szó szerinti, leszámítva a nyelvezetét. Viszont ne csinálj így átirányítást! Erre van az átnevezés fül. Főleg, hogy az új cikk kevesebb információt tartalmaz, mint a régi. Ilyen esetben át kell írni, átnevezni, stb. – LApankuš 2012. február 28., 22:58 (CET)
Még a neveket sem sikerült eltalálnia.--Ltbuni vita 2012. február 28., 23:02 (CET)
Rendben, elhiszem, ettől függetlenül az átnevezés és/vagy átdolgozás lett volna a helyes út. Az átnevezésnek egyébként nem is látom különösebb értelmét. Ez volt a teljes címe, vagy nem? – LApankuš 2012. február 28., 23:04 (CET)
Közben elkészült a saját verzióm is, Historia Augusta címen - most mi legyen?--Ltbuni vita 2012. február 28., 23:06 (CET)
Szerintem a teljes címen kéne hagyni. Ha a szöveged megfelel e cikk átdolgozásának, akkor ide át kell emelni és megkérni az adminisztrátorokat, hogy a laptörténetet fésüljék össze. Ha így jó neked is, akkor írok az adminüzenőre, hogy hozzák helyre a dolgot. – LApankuš 2012. február 28., 23:10 (CET)
Ok, köszi. --Ltbuni vita 2012. február 28., 23:12 (CET)
thread_title:  Átirányítás